**Program:** „Programul Incluziune și Demnitate Socială“

**Prioritate:** **P07** „Sprijin pentru persoanele cu dizabilități“

**Obiectiv specific:** RSO4.3.“Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR)”

**Obiectiv specific:** ESO4.11.„Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusive promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+)“

Acțiunea 7.4 Accesul persoanelor cu dizabilități la echipamente, dispozitive și tehnologii asistive, pentru incluziunea socială și participarea activă la viața comunității

Anexă la Ordinul MIPE nr..................

Ghidul Solicitantului Condiții Specifice

„Incluziune socială pentru persoane cu dizabilități prin tehnologii asistive și de acces“

2024

Contents

[1. PREAMBUL, ABREVIERI ȘI GLOSAR 5](#_Toc162515108)

[1.1 Preambul 5](#_Toc162515109)

[1.2 Abrevieri 7](#_Toc162515110)

[1.2 Glosar 7](#_Toc162515111)

[2. ELEMENTE DE CONTEXT 8](#_Toc162515112)

[2.1 Informații generale despre program 8](#_Toc162515113)

[2.2 Prioritatea/Fond/Obiectiv de politică/Obiectiv specific 9](#_Toc162515114)

[2.3. Reglementări europene și naționale, cadrul strategic, documente programatice aplicabile 10](#_Toc162515115)

[3. ASPECTE SPECIFICE APELULUI DE PROIECTE 11](#_Toc162515116)

[3.1 Tipul de apel 11](#_Toc162515117)

[3.2 Forma de sprijin (granturi; instrumentele financiare; premii) 11](#_Toc162515118)

[3.3 Bugetul alocat apelului de proiecte 12](#_Toc162515119)

[3.4 Rata de cofinanțare 12](#_Toc162515120)

[3.5 Zona/zonele geografică(e) vizată(e) de apelul de proiecte 12](#_Toc162515121)

[3.6 Acțiuni sprijinite în cadrul apelului 12](#_Toc162515122)

[3.7 Grup țintă vizat de apelul de proiecte 12](#_Toc162515123)

[3.8 Indicatori 13](#_Toc162515124)

[3.8.1 Indicatori de realizare 13](#_Toc162515125)

[3.8.2 Indicatori de rezultat 13](#_Toc162515126)

[3.8.3 Indicatori suplimentari specifici Apelului de Proiecte (dacă este cazul) 14](#_Toc162515127)

[3.9 Rezultatele așteptate 14](#_Toc162515128)

[3.11 Investiții teritoriale integrate 15](#_Toc162515129)

[3.12 Dezvoltare locală plasată sub responsabilitatea comunității 15](#_Toc162515130)

[3.13 Reguli privind ajutorul de stat 15](#_Toc162515131)

[3.14 Reguli privind instrumentele financiare 15](#_Toc162515132)

[3.15 Acțiuni interregionale, transfrontaliere și transnaționale 15](#_Toc162515133)

[3.16 Principii orizontale 15](#_Toc162515134)

[3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 16](#_Toc162515135)

[3.18 Caracterul durabil al proiectului 16](#_Toc162515136)

[3.19 Acțiuni menite să garanteze egalitatea de șanse, de gen, incluziunea și nediscriminarea 16](#_Toc162515137)

[3.20 Teme secundare 17](#_Toc162515138)

[3.21 Informarea și vizibilitatea sprijinului din fonduri 17](#_Toc162515139)

[4. INFORMAȚII ADMINISTRATIVE DESPRE APELUL DE PROIECTE 17](#_Toc162515140)

[4.1 Data deschiderii apelului de proiecte 17](#_Toc162515141)

[4.2 Perioada de pregătire a proiectelor 18](#_Toc162515142)

[4.3 Perioada de depunere a proiectelor 18](#_Toc162515143)

[4.3.1 Data și ora pentru începerea depunerii de proiecte 18](#_Toc162515144)

[4.3.2 Data și ora închiderii apelului de proiecte 18](#_Toc162515145)

[4.3.3 Modalitatea de depunere a proiectelor 18](#_Toc162515146)

[5.1 Eligibilitatea solicitanților și partenerilor 18](#_Toc162515147)

[5.1.1 Cerințe privind eligibilitatea solicitanților și partenerilor 18](#_Toc162515148)

[5.1.2 Categorii de solicitanți eligibili 19](#_Toc162515149)

[5.1.3 Categorii de parteneri eligibili 19](#_Toc162515150)

[5.1.4 Reguli și cerințe privind parteneriatul 19](#_Toc162515151)

[5.2 Eligibilitatea activităților 19](#_Toc162515152)

[5.2.1 Cerințe generale privind eligibilitatea activităților 19](#_Toc162515153)

[5.2.2 Activități eligibile 20](#_Toc162515154)

[5.2.3 Activitatea de bază 20](#_Toc162515155)

[5.2.4 Activități neeligibile 20](#_Toc162515156)

[5.3 Eligibilitatea cheltuielilor 20](#_Toc162515157)

[5.3.1 Baza legală pentru stabilirea eligibilității cheltuielilor 20](#_Toc162515158)

[5.3.2 Categorii și plafoane de cheltuieli eligibile 21](#_Toc162515159)

[5.3.3 Categorii de cheltuieli neeligibile 24](#_Toc162515160)

[5.3.4 Opțiuni de costuri simplificate. Costuri directe și costuri indirecte 24](#_Toc162515161)

[5.3.5 Opțiuni de costuri simplificate. Costuri unitare/sume forfetare și rate forfetare 25](#_Toc162515162)

[5.3.6 Finanțare nelegată de costuri 26](#_Toc162515163)

[5.4 Valoarea minimă și maximă eligibilă/nerambursabilă a unui proiect 26](#_Toc162515164)

[5.5 Cuantumul cofinanțării acordate 26](#_Toc162515165)

[5.6 Durata proiectului 26](#_Toc162515166)

[5.7 Alte cerințe de eligibilitate a proiectului 26](#_Toc162515167)

[6. INDICATORI DE ETAPĂ 26](#_Toc162515168)

[7. COMPLETAREA ȘI DEPUNEREA CERERILOR DE FINANȚARE 26](#_Toc162515169)

[7.1 Completarea formularului cererii 26](#_Toc162515170)

[7.2 Limba utilizată în completarea cererii de finanțare 27](#_Toc162515171)

[7.3 Metodologia de justificare și detaliere a bugetului cererii de finanțare 27](#_Toc162515172)

[7.4 Anexe și documente obligatorii la depunerea cererii 29](#_Toc162515173)

[7.5 Aspecte administrative privind depunerea cererii de finanțare 29](#_Toc162515174)

[7.6 Anexele și documente obligatorii la momentul contractării 29](#_Toc162515175)

[7.7 Renunțarea la cererea de finanțare 30](#_Toc162515176)

[8. PROCESUL DE EVALUARE, SELECȚIE ȘI CONTRACTARE A PROIECTELOR 31](#_Toc162515177)

[8.1 Principalele etape ale procesului de evaluare, selecție și contractare 31](#_Toc162515178)

[8.2 Conformitate administrativă – DECLARAȚIA UNICĂ 31](#_Toc162515179)

[8.3 Etapa de evaluare preliminară 31](#_Toc162515180)

[8.4 Evaluarea tehnică și financiară. Criterii de evaluare tehnică și financiară 32](#_Toc162515181)

[8.5 Aplicarea pragului de calitate 32](#_Toc162515182)

[8.6 Aplicarea pragului de excelență 32](#_Toc162515183)

[8.7 Notificarea rezultatului evaluării tehnice și financiare. 32](#_Toc162515184)

[8.8 Contestații 32](#_Toc162515185)

[8.9 Contractarea proiectelor 33](#_Toc162515186)

[8.9.2 Decizia de acordare/respingere a finanțării 33](#_Toc162515187)

[8.9.3 Definitivarea planului de monitorizare al proiectului 33](#_Toc162515188)

[8.9.4 Semnarea contractului de finanțare 34](#_Toc162515189)

[9. ASPECTE PRIVIND CONFLICTUL DE INTERESE 34](#_Toc162515190)

[10. ASPECTE PRIVIND PRELUCRAREA DATELOR CU CARACTER PERSONAL 35](#_Toc162515191)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 36](#_Toc162515192)

[11.1 Rapoartele de progres 36](#_Toc162515193)

[11.2 Vizitele de monitorizare 36](#_Toc162515194)

[11.3 Mecanismul specific indicatorilor de etapă. Planul de monitorizare 36](#_Toc162515195)

[12. ASPECTE PRIVIND MANAGEMENTUL FINANCIAR 36](#_Toc162515196)

[12.1 Mecanismul cererilor de prefinanțare 36](#_Toc162515197)

[12.2 Mecanismul cererilor de plată 36](#_Toc162515198)

[12.3 Mecanismul cererilor de rambursare 36](#_Toc162515199)

[12.4 Graficul cererilor de prefinanțare/plată/rambursare 37](#_Toc162515200)

[12.5 Vizitele la fața locului 37](#_Toc162515201)

[13. MODIFICAREA GHIDULUI SOLICITANTULUI 37](#_Toc162515202)

[13.1 Aspectele care pot face obiectul modificărilor prevederilor ghidului solicitantului 37](#_Toc162515203)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 37](#_Toc162515204)

[14. ANEXE 37](#_Toc162515205)

[14.1. Anexa nr. 1. Declarație unică 37](#_Toc162515206)

[14.2. Anexa nr. 2. Criterii de evaluare tehnică și financiară preliminară 37](#_Toc162515207)

[14.3. Anexa nr. 3. Criterii de evaluare tehnică și financiară calitativă 37](#_Toc162515208)

[14.5. Anexa nr. 5. Model Declarație privind conformitatea cu prevederile Cartei drepturilor fundamentale ale Uniunii Europene 37](#_Toc162515209)

[14.6. Anexa nr. 6. Model Declarație privind respectarea Convenției Națiunilor Unite privind drepturile persoanelor cu dizabilități 37](#_Toc162515210)

# 1. PREAMBUL, ABREVIERI ȘI GLOSAR

## 1.1 Preambul

România a adoptat Strategia Națională privind Drepturile Persoanelor cu Dizabilități „O Românie echitabilă” pentru perioada 2022-2027 aprobată prin HG nr. 490/2022 și publicată în Monitorul Oficial nr.375 bis/15.04.2022. Strategia conține un plan de măsuri pentru implementarea Convenția ONU privind drepturile persoanelor cu dizabilități (CDPD) menit să asigure respectarea drepturilor persoanelor cu dizabilități și să îmbunătățească condițiile de trai ale acestora. Această strategie este importantă și pentru că reprezintă o condiție obligatorie în alocarea fondurilor europene în perioada 2022-2027. Strategia națională 2022-2027 include informații pe baza raportului *Diagnoza situației persoanelor cu dizabilități în România*, raport realizat de Banca Internațională pentru Reconstrucție și Dezvoltare/Banca Mondială având ca beneficiar MMPS, Autoritatea Națională pentru Drepturile Persoanelor cu Dizabilități, Copii și Adopții. Conform Strategiei naționale, la 31 decembrie 2020, numărul total de persoane cu dizabilități comunicat de către direcțiile generale de asistență socială și protecția copilului județene, respectiv locale și ale sectoarelor municipiului București(DGASPC) a fost de 857.638 de persoane. Dintre acestea, 98,03%(840.727 de persoane) se află în îngrijirea familiilor și/sau trăiesc independent și 1,97%(16.911 de persoane se află în instituțiile publice rezidențiale de asistență socială pentru persoanele adulte cu dizabilități. La 31 decembrie 2020, rata persoanelor cu dizabilități raportată la populația României era de 3,87%, diferențiată pe regiuni, regiunile Sud Vest Oltenia, Sud Muntenia și Nord Vest înregistrând cele mai mari rate.

Convenția Organizației Națiunilor Unite privind Drepturile Persoanelor cu Dizabilități (CDPD) marchează trecerea de la modelul medical al dizabilității la un model social bazat pe drepturile omului. Acest model înțelege dizabilitatea nu ca pe o caracteristică sau un defect al persoanei care trebuie tratată cu caritate și ocrotire (ca o victimă a unei tragedii individuale), ci ca pe o interacțiune dintre particularitățile unei persoane și felul în care societatea răspunde acelor particularități. Astfel, sunt evidențiate barierele din societate care împiedică persoanele cu dizabilități să participe activ și să trăiască în cadrul societății.

Asigurarea incluziunii sociale și economice a persoanelor cu dizabilități rămâne un drept fundamental încă neîmplinit în România. Persoanele cu dizabilități nu au acces la mediul fizic, sunt excluse de la ocupare, bunăstare materială, de la sistemul de sănătate sau de la o viață împreună cu ceilalți în comunitate.

Persoanele cu dizabilități reprezintă un grup semnificativ în România, cu un profil divers. Conform datelor Eurostat, România are aproximativ un sfert din populația cu vârste de 16 ani și peste, cu dizabilități, persoanele cu dizabilități severe reprezentând 6% din populația cu această vârstă (965 de mii persoane). Conform *Diagnozei situației persoanelor cu dizabilități în România*, raport realizat de Banca Internațională pentru Reconstrucție și Dezvoltare/Banca Mondială, jumătate dintre persoanele cu dizabilități au 65 de ani și peste, iar alte 30% sunt cu vârste între 50 și 64 de ani. Persoanele cu dizabilități sunt în proporție mai ridicată femei și persoane cu nivel scăzut de educație. Dintre persoanele cu dizabilități, cele mai multe au dificultăți mari sau incapacitate totală de a merge sau de a urca scări (38%), urmate de dificultăți de vedere chiar dacă poartă ochelari, memorare și concentrare (14%) și dificultăți legate de îngrijirea proprie, cum ar fi să se spele sau îmbrace singuri (13%).

În 2020, 853.465 de persoane sunt înregistrate ca având încadrare în grad de handicap și 457.730 primesc pensie de invaliditate. În România, aproximativ 17.500 persoane trăiesc în toate serviciile de tip rezidențial, dintre care cea mai mare parte(16.392 persoane) se află în centre rezidențiale, iar ceilalți trăiesc în locuințe protejate. Cele mai multe dintre persoanele găzduite în centrele rezidențiale din România sunt cele cu dizabilități intelectuale sau mintale (51%, respectiv 14%), iar celelalte sunt persoane cu alte tipuri de dizabilități.

Cele mai numeroase servicii sociale publice nerezidențiale sunt centrele de zi. La nivel național există 104 centre de zi, dintre care doar 26 publice. Nu există o evidență la nivel național privind serviciile concrete pe care acestea le oferă și ce beneficii le aduc persoanelor cu dizabilități. Serviciile de îngrijire la domiciliu sunt foarte puțin dezvoltate. În 2019, la nivel național existau doar 11 servicii de îngrijire la domiciliu pentru persoane cu dizabilități, cu un total de 300 de beneficiari. Echipele mobile sunt aproape inexistente și rolul lor nu este înțeles în acelaşi fel în toate județele. Statul oferă persoanelor cu dizabilități cu încadrare în grad de handicap grav opțiunea de a alege între a avea un asistent personal sau a primi o îndemnizație lunară. Angajarea asistentului personal se realizează de către primărie, însă fondurile sunt asigurate din bugetul de stat. În martie 2020, 74.186 persoane cu dizabilități beneficiau de asistent personal (32% dintre cei care pot alege îndemnizație sau asistent personal). Uneori, persoanelor cu dizabilități cu încadrare în grad de handicap grav nu li se asigură dreptul de avea un asistent personal, iar alteori nu pot alege informat între asistent personal și îndemnizație. În plus, doar 2% dintre asistenți (de obicei un membru al familiei) au primit orice tip de formare profesională începând cu 2019.

În ceea ce privește finanțarea publică a serviciilor sociale, sectorul serviciilor sociale este cronic subfinanțat în România, iar această situație nu s-a îmbunătățit deloc în timp. Între 2009 și 2017, cheltuielile publice pentru beneficii în natură și servicii sociale în România au scăzut de la 0,8% la 0,6% din PIB, în timp ce media UE era de trei ori mai ridicată, continuând să crească. Valoarea cheltuielilor legate în mod specific de persoanele cu dizabilități a rămas aproape aceeași în România, în timp ce media UE a crescut semnificativ. Conform Legii bugetului de stat, fondurile de la bugetul de stat acoperă doar parțial cheltuielile cu serviciile sociale de la nivel județean, iar consiliile județene trebuie să aloce la rândul lor o parte din bugetele lor, în completare. Conform legii, bugetul de stat acoperă doar cheltuieli cu „centrele publice de asistență socială a persoanelor cu handicap”. Acest fapt constituie un stimulent pentru județe să mențină centrele rezidențiale, în ciuda obiectivului asumat la nivel național de dezinstituționalizare, și le descurajează să dezvolte alte tipuri de servicii la nivel comunitar, către care ar putea face tranziția persoanele cu dizabilități în procesul de dezinstituționalizare. De asemenea, această prevedere legală nu oferă potențialilor furnizori privați niciun stimulent pentru dezvoltarea de servicii sociale.

Serviciul de îngrijiri la domiciliu pentru persoane adulte cu dizabilități (SID) acordă asistență și sprijin la domiciliu, pe o perioadă determinată, în baza unei evaluări și a identificării nevoilor lor individuale. Scopul este de a le sprijini să depășească dificultățile cu care se confruntă în viața de zi cu zi și de a preveni astfel instituționalizarea. La nivel național, în 2019 existau doar 11 servicii de îngrijire la domiciliu pentru persoane cu dizabilități (dintre care doar două erau publice), cu o capacitate totală de 300 de beneficiari. Conducerea DGASPC se așteaptă ca aceste servicii să fie furnizate de către autoritățile locale sau de către ONG-uri. Lipsa finanțării nu poate explica nedezvoltarea acestui tip de servicii în localitățile mari sau la nivel de județ, având în vedere că un tip de serviciu similar pentru persoane vârstnice există, în număr de aproximativ 250 de la nivelul întregii țări, însumând aproximativ 13.000 de beneficiari.

## 1.2 Abrevieri

## 

|  |  |
| --- | --- |
| AM / AM PoIDS | Autoritatea de Management/Autoritatea de Management pentru Programul Incluziune și Demnitate Socială (PoIDS) |
| CE | Comisia Europeană |
| FESI 2021-2027 | Fonduri Europene Structurale și de Investiții 2021-2027 |
| FSE+ | Fondul Social European Plus |
| FEDR | Fondul European de Dezvoltare Regionala |
| BS | Buget de stat |
| MIPE | Ministerul Investițiilor si Proiectelor Europene |
| MMSS | Ministerul Muncii și Solidarității Sociale |
| MySMIS2021/SMIS2021+ | Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat. |
| OI | Organism Intermediar |
| OS | Obiectiv Specific |
| PI | Prioritate Investiții |
| PoIDS | Programul Incluziune și Demnitate Socială |
| UM | Unitate de măsură |

## 1.2 Glosar

|  |  |
| --- | --- |
| Regulamentul dispoziții comune sau RDC | Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize |
| Strategia | Strategia națională privind drepturile persoanelor cu dizabilități „O Românie echitabilă” 2022-2027 |
| CDPD (Convenția) | Convenția ONU privind drepturile persoanelor cu dizabilități |
| CDFUE | Carta drepturilor fundamentale a Uniunii Europene |
| ANPDPD | Autoritatea Națională pentru Protecția Drepturilor Persoanelor cu Dizabilități |
| Apel de proiecte | Proces lansat de către AMPoIDS în vederea selectării unor operațiuni cu finanțare în cadrul Programului Incluziune și Demnitate Socială |

# 2. ELEMENTE DE CONTEXT

## 2.1 Informații generale despre program

Programul Incluziune și Demnitate Socială (PoIDS) cu o alocare totală de 4,15 miliarde euro vine cu un ansamblu de măsuri integrate prin care sprijină aplicarea strategiilor naționale și locale pentru a contribui în mod direct la susținerea procesului de reducere a fenomenului sărăciei și la susținerea grupurilor vulnerabile în vederea depășirii situației de excludere socială, în linie cu principiile Pilonului european privind drepturile sociale, contribuind astfel la atingerea țintelor pe care România și le-a asumat pentru 2030, ce vor fi monitorizate în cadrul Semestrului European, ocuparea forței de muncă de 74,7% și reducerea sărăciei cu -2.532 (reducere AROPE, mii persoane).

Pentru a sprijini dezinstituționalizarea copiilor și adulților cu dizabilități, inclusiv prin cursuri de formare, servicii și infrastructură corespunzătoare, persoanele cu dizabilități vor fi sprijinite prin PoIDS Prioritatea 7 Sprijin pentru persoanele cu dizabilități. Rata medie UE27 a persoanelor cu dizabilități în risc de sărăcie și excluziune socială este de 28,4%(Eurostat 2019), în timp ce în România este de 37,6%. În rândul persoanelor cu dizabilități care sunt încadrate în muncă, rata medie de sărăcie la nivel european este de 10,6%. Comparativ, în România, aceasta este de 29,1%, România ocupând al 3 loc în Europa(Eurostat 2019).

În cadrul Priorității 7 se finanțează acțiuni de încadrare și menținere pe piața muncii, tehnologii asistive, terapii precum și furnizarea de servicii de viață independentă cu soluții de locuire individuală adaptate în linie cu Comunicarea Comisiei vizând Strategia pentru Drepturile Persoanelor cu Dizabilități din martie 2021.

Toate investițiile în cadrul PoIDS vor asigura respectarea drepturilor fundamentale și conformitatea cu Carta Drepturilor Fundamentale UE cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

Respectarea prevederilor minime legale în materie de accesibilitate, egalitatea de șanse, de gen vor fi urmărite în selecția și implementarea operațiunilor. În ceea ce privește componența echipelor de management și de implementare ale proiectelor, se va urmări promovarea pe cât de mult posibil și acolo unde este cazul, echilibrul de gen și de vârstă. În toate fazele implementării PoIDS va utiliza Ghidul privind reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocate României în perioada 2021-2027 (document care face obiectul condiției favorizante orizontale nr.4).

Prezentul apel de proiecte este de tip non-competitiv va sprijini măsurilor finanțate atât din FSE+ complementar cu FEDR. Astfel vor fi acordate subvenții/vouchere pentru echipamente/tehnologii, dispozitive asistive, dar și campanii media pentru promovarea rolului tehnologiei în asigurarea accesului persoanelor cu dizabilități la mediul fizic și informațional.

## 2.2 Prioritatea/Fond/Obiectiv de politică/Obiectiv specific

Intervențiile de fond din cadrul Priorității 7 PoIDS, acțiunea 7.4 asigură premisele ca și persoanele cu dizabilități să beneficieze de aceleași oportunități, se creează cadrul ca persoanele cu dizabilități să beneficieze de un parcurs de viață independent.

Incluziunea socială a persoanelor cu dizabilități presupune în primul rând asigurarea suportului prin tehnologie asistivă și de acces. Acest fapt are un impact deosebit atunci când este vorba despre educație și muncă. Creșterea gradului de școlarizare, de angajare și menținere a persoanelor cu dizabilități pe piața muncii presupune asigurarea accesului în condiții de egalitate cu ceilalți, la mediul fizic, informațional si comunicațional. Tehnologia asistivă și de acces devine astfel un mijloc și o resursă importanță, prin PoIDS asigurându-se sprijinirea persoanelor cu dizabilități în accesarea și utilizarea de tehnologii asistive și de acces, altele decât cele finanțate prin Fondul național unic de asigurări sociale de sănătate, în vederea creșterii șanselor de acces la educație(în cazul copiilor, în mod deosebit), la ocupare și incluziune socială.

În cadrul Obiectivului specific: ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care *promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+)*, vor fi finanțate acțiuni pentru îndeplinirea măsurii FSE+, **complementar** cu asigurarea finanțării FEDR din obiectivul specific RSO4.3. *Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale (FEDR)*, prin furnizarea de echipamente adaptate, care contribuie la sprijinirea persoanelor cu dizabilități pentru un parcurs de viață independent.

Astfel, se vor finanța intervenții care prevăd achiziționarea de echipamente asistive, dispozitive asistive pentru persoane cu dizabilități, pentru incluziunea socială și participarea activă la viața comunității, dar și pentru integrarea pe piața muncii. Prin intermediul acestui apel se vor acorda subvenții/vouchere în vederea achiziționării de tehnologii asistive și de acces pentru persoane cu dizabilități, complementar cu finanțarea prin FSE+ pentru cartografierea nevoii, cererii, ofertei și gradului de satisfacție în raport cu tehnologia asistivă și de acces.

În ceea ce privește *achiziționarea de echipamente/tehnologii asistive* pentru persoane cu dizabilități, incluziunea socială a persoanelor cu dizabilități presupune în primul rând asigurarea suportului prin tehnologie asistivă și de acces. Acest fapt are un impact deosebit atunci când este vorba despre educație și muncă. Creșterea gradului de școlarizare, de angajare și menținere a persoanelor cu dizabilități pe piața muncii presupune asigurarea accesului în condiții de egalitate cu ceilalți, la mediul fizic, informațional și comunicațional.

Tehnologia asistivă și de acces devine astfel un mijloc și o resursă importanță, prin PoIDS asigurându-se sprijinirea persoanelor cu dizabilități în accesarea și utilizarea de tehnologii asistive și de acces, *altele* decât cele finanțate prin *Fondul național unic de asigurări sociale de sănătate*, în vederea creșterii șanselor de acces la educație, la ocupare și incluziune socială.

Astfel va fi finanțată acordarea de subvenții/vouchere în vederea achiziționării de tehnologii asistive și de acces pentru persoane cu dizabilități, complementar cu finanțarea prin FSE+ pentru tehnologii asistive și de acces.

## 2.3. Reglementări europene și naționale, cadrul strategic, documente programatice aplicabile

* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune
* Ordonanţă de urgenţă nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Ordonanţă de urgenţă a Guvernului nr.66/2011  
  privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
* Ordonanță de urgență a Guvernului nr. 23 /2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare;
* Strategia națională privind incluziunea socială şi reducerea sărăciei pentru perioada 2022-2027
* Strategia “Copii protejați, România sigură” 2022-2027
* Strategia națională privind drepturile persoanelor cu dizabilități “O Românie echitabilă 2022-2027”
* LEGEA nr.7 din 4 ianuarie 2023 privind susținerea procesului de dezinstituționalizare a persoanelor adulte cu dizabilități și aplicarea unor măsuri de accelerare a acestuia și de prevenire a instituționalizării, precum și pentru modificarea și completarea unor acte normative
* LEGEA 221/2010 pentru ratificarea Convenției privind drepturile persoanelor cu dizabilităţi
* Hotărârea nr.490/2022 pentru aprobarea Strategiei naţionale privind drepturile persoanelor cu dizabilităţi "O Românie echitabilă" 2022-2027
* Hotărârea Guvernului nr.234/2022 privind atribuțiile, organizarea și funcționarea Autorității Naționale pentru Protecția Drepturilor Persoanelor cu Dizabilități
* Legea nr.448/2006,privind protecția și promovarea drepturilor persoanelor cu handicap republicată, cu modificările și completările ulterioare
* Strategia națională pentru egalitatea de gen 2021-2027;
* Raport de evaluare POCU 2014-2020;
* Ordinul ministrului investițiilor și proiectelor europene nr. 1777 / 2023 privind aprobarea conţinutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) şi (3) , art. 7 alin. (1) şi art. 17 alin. (2) din Ordonanţa de urgenţă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027.
* Ghid MIPE privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027

# 3. ASPECTE SPECIFICE APELULUI DE PROIECTE

## 3.1 Tipul de apel

Acest apel de proiecte este *de tip non - competitiv*, cu termen limită de depunere, destinat tuturor regiunilor de dezvoltare: București – Ilfov, Nord‐Est, Sud‐Est, Sud‐Vest Oltenia, Sud-Muntenia, Nord-Vest, Vest, Centru. Elaborarea propunerii de proiect va urma fazele mecanismului non-competitiv menționate în *Metodologia de verificare, evaluare și selecție a proiectelor în cadrul Programul Incluziune și Demnitate Socială 2021-2027*, cu modificările și completările ulterioare. În faza 1, solicitantul transmite o Fișă de proiect (idee de proiect) care va fi analizată la nivelul AM PoIDS. După ce fișa de proiect (ideea de proiect) este validată, ea va fi dezvoltată, în faza 2, într-un proiect (cerere de finanțare). Cererea de finanțare nu poate schimba elementele esențiale validate din cadrul fișei de proiect (ideii de proiect). Cererea de finanțare va avea atașată și fișa de proiecte validată.

## 3.2 Forma de sprijin (granturi; instrumentele financiare; premii)

Având în vedere că tipurile de acțiuni susținute în cadrul apelului nu generează venituri, sprijinul va fi acordat sub formă de granturi nerambursabile și nu prin intermediul instrumentelor financiare.

## 3.3 Bugetul alocat apelului de proiecte

Bugetul alocat apelului de proiecte este de 44.314.847 euro, din care 32.000.000 euro contribuția UE FEDR și FSE+, iar contribuția națională este în cuantum de 12.314.647 euro, defalcate după cum urmează:

* alocare FEDR 34.975.000 euro, din care 25.000.000 contribuția UE și 9.975.000 contribuție națională;
* alocare FSE+ 9.339.647 euro, din care 7.000.000 contribuția UE și 2.339.647 contribuție națională.

## 3.4 Rata de cofinanțare

Rata de cofinanțare UE reprezintă 72,21% din valoarea totală eligibilă a proiectului.

## Zona/zonele geografică(e) vizată(e) de apelul de proiecte

Proiectul finanțat în cadrul acestui apel are o acoperire națională. Pentru acest proiect, valoarea eligibilă, contribuția proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (mai puțin dezvoltate/ regiune mai dezvoltată) în baza unei pro-rata (pentru regiunea dezvoltată – 21,52%, iar pentru regiunile mai puțin dezvoltate – 78,48%).

## Acțiuni sprijinite în cadrul apelului

Prezentul apel de proiecte vizează finanțarea următoarelor măsuri *subsumate acțiunii 7.4 Accesul persoanelor cu dizabilități la echipamente, dispozitive și tehnologii asistive, pentru incluziunea socială și participarea activă la viața comunității:*

* Informare, conștientizare si recrutare grup țintă;
* Elaborarea de analize și metodologii privind tehnologiile asistive și de acces;
* Realizarea și actualizarea periodica a Registrului Național a Tehnologiilor Asistive și de Acces (RNTAA);
* Acordarea de vouchere pentru tehnologie asistiva si de acces persoanelor cu dizabilități 3.7 Grup țintă vizat de apelul de proiecte;
* Elaborarea de recomandări de modificări la nivel legislativ pentru facilitarea accesului persoanelor cu dizabilități la tehnologiile asistive și de acces

Acțiunile sprijinite vor fi corelate cu activitățile eligibile.

## Grup țintă vizat de apelul de proiecte

În cadrul prezentei cereri de proiecte, grupul țintă eligibil cuprinde următoarele categorii eligibile:

* Persoane cu dizabilități (copii și adulți).

## 3.8 Indicatori

### 3.8.1 Indicatori de realizare

|  |  |  |  |  |
| --- | --- | --- | --- | --- |
| **Fond** | **Cod indicator** | **Denumire indicator** | **Țintă minimă/proiect** | |
| Regiune mai dezvoltată | Regiune mai puțin dezvoltată |
| FEDR | 6S38 | Investiții în echipamente specifice pentru persoanele cu handicap | 25.000.000 euro  (FEDR UE) | |
| FSE+ | EECO12 | Participanți cu handicap | 4307 | |
| FSE+ | EECO12.1 | Participanți cu handicap (roma) | 9% din ținta asumată a indicatorului EECO12 | |

### 3.8.2 Indicatori de rezultat

|  |  |  |  |  |
| --- | --- | --- | --- | --- |
| **Fond** | **Cod indicator** | **Denumire indicator** | **Țintă** **minimă/proiect** | |
| Regiune mai dezvoltată | Regiune mai puțin dezvoltată |
| FEDR | 6S39 | Persoane cu dizabilități care utilizează echipamente asistive | Egală cu ținta asumată a indicatorului EECO12 | |
| FSE+ | 6S17 | Persoane cu dizabilitati a caror situatie s-a ameliorat la incetarea calitatii de participant | Egală cu ținta asumată a indicatorului EECO12 | |

I**ndicatori de realizare - definiții**:

**6S38 - Investiții în echipamente specifice pentru persoanele cu handicap, UM = euro:** reprezintă valoarea echipamentelor achiziționate cu sprijin PoIDS, necesare prestării serviciilor sociale pentru persoanele cu dizabilități sau incluziunii sociale a acestora, pentru participarea activă la viața comunității, integrarea pe piața muncii, asigurarea traiului independent.

**EECO12 - Participanți cu handicap:** reprezintă acele persoane cărora mediul social, neadaptat deficienţelor lor fizice, senzoriale, psihice, mentale şi/sau asociate, le împiedică total sau le limitează accesul cu şanse egale la viaţa societăţii, necesitând măsuri de protecţie în sprijinul integrării şi incluziunii sociale, conform art. 2 din Legea nr 448/ 2006 privind protecţia şi promovarea drepturilor persoanelor cu handicap, republicată.

**EECO12.1 - Participanți cu handicap (roma):** reprezintănumărul persoanelor cu handicap de etnie roma și trebuie să constituie minimum 9% din ținta asumată a indicatorului EECO12.

**Indicatori de rezultat – definiții:**

**6S39 - Persoane cu dizabilități care utilizează echipamente asistive: r**eprezintă numărul persoanelor cu dizabilități care utilizează echipamentele asistive achiziționate cu sprijin PoIDS

**6S17 - Persoane cu dizabilitati a caror situatie s-a ameliorat la incetarea calitatii de participant**: reprezintă numărul persoanelor cu dizabilități a căror situație a înregistrat progres la ieșirea din operațiune, potrivit evaluărilor realizate în conformitate cu cerințele Legii nr. 292/2011 privind asistența socială. Situația persoanei cu dizabilitati se va evalua atât la momentul intrării, cât și la momentul ieșirii participantului din operațiune. Evaluarea se realizează pe bază de criterii obiective de către specialiști, conform normelor legale în vigoare sau, în lipsa acestora, pe baza metodologiei descrise de beneficiar în cererea de finanțare, metodologie care urmează să fie analizată în cadrul procesului de evaluare și selecție a proiectelor. Se află într-o situație ameliorată persoanele cu handicap care, la ieșirea din operațiune, se găsesc în cel puțin una din următoarele situații:

- trăiesc în comunitate independent sau cu sprijin specializat

- au un loc de muncă, inclusiv desfășoară o activitate independentă

- urmează studii sau cursuri de formare la încetarea calității de participant

- dobândesc o calificare la încetarea calității de participant

- și-au diminuat dependenţa faţă de ajutorul acordat de stat sau de comunitate

- și-au îmbunătățit abilităţile individuale, condiţia fizică şi mentală sau nivelul de integrare socială

- și-au îmbunătățit capacitatea de satisfacere a nevoilor zilnice de trai (hrană, îmbrăcăminte, igienă personală, menţinerea şi salubrizarea locuinţei)

- și-au îmbunătățit capacitatea de a realiza o activitate motrică, cognitivă sau de a adopta un comportament dezirabil

- și-au îmbunătățit capacitatea de a munci

- participă activ la diverse aspecte economice, sociale, culturale şi politice ale societăţii/ comunității

- și-au îmbunătățit capacitatea de a realiza activităţi uzuale ale vieţii de zi cu zi

- și-au îmbunătățit abilităţile de învăţare

- și-au îmbunătățit abilităţile de adaptare la o viaţă independentă

- trăiesc într-un mediu fizic şi social îmbunătățit

- își exercită drepturile fundamentale: dreptul la locuinţă, la asistenţă socială şi medicală, la educaţie sau la loc de muncă

- alte situații, în care se evidențiază o evoluție favorabilă a persoanei față de momentul intrării în operațiune.

### 3.8.3 Indicatori suplimentari specifici Apelului de Proiecte (dacă este cazul)

Nu este cazul.

## 3.9 Rezultatele așteptate

Rezultatele așteptate urmare a acordării sprijinului financiar în cadrul prezentului apel de proiecte sunt următoarele:

* Raport cu recomandări pentru modificări la nivel legislativ privind facilitarea accesului persoanelor cu dizabilități la tehnologiile asistive și de acces
* Raport de analiză privind cadrul legislativ de acordarea a tehnologiilor asistive și de acces la nivel național și recomandările internaționale
* Metodologie de validare și decontare sprijin privind tehnologiile asistive și de acces
* Subvenții (vouchere) validate și decontate
* Studiu de fundamentare a valorii voucherului pentru tehnologie asistivă și de acces

3.10 Operațiune de importanță strategică

Nu este cazul.

## 3.11 Investiții teritoriale integrate

Nu este cazul.

## 3.12 Dezvoltare locală plasată sub responsabilitatea comunității

Nu este cazul.

## 3.13 Reguli privind ajutorul de stat

Nu este cazul.

## 3.14 Reguli privind instrumentele financiare

Nu este cazul.

## 3.15 Acțiuni interregionale, transfrontaliere și transnaționale

Nu este cazul.

## 3.16 Principii orizontale

În conformitate cu prevederile art. 9 alin. (1) din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021, atât în pregătirea, cât și în implementarea operațiunilor, beneficiarul trebuie să asigure respectarea principiilor și temelor orizontale:

* **Egalitatea de șanse și de tratament între femei și bărbați și integrarea perspectivei de gen**

Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la egalitatea de șanse și de tratament între femei și bărbați și integrarea perspectivei de gen.

* **Nediscriminarea și prevenirea oricărei forme de discriminare** pe criterii de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare.
* **Accesibilitatea pentru persoanele cu dizabilități**

Se vor prezenta în Cererea de finanțare măsurile concrete ce vor fi implementate în vederea asigurării accesibilității persoanelor cu dizabilități în toate spațiile în care se desfășoară operațiunea.

* **Dezvoltarea durabilă**

Se vor prezenta în Cererea de finanțare măsurile concrete ce vor fi implementate în vederea promovării dezvoltării durabile astfel cum este prevăzut la art. 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ“, cu respectarea acquis-ului UE în domeniul protecției mediului*.*

## 3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

Tipurile de acțiuni prevăzute în cadrul prezentului apel de proiecte au fost apreciate ca fiind compatibile cu principiul DNSH, având în vedere că prin natura lor se așteaptă ca acestea să nu aibă niciun impact negativ semnificativ asupra mediului.

## 3.18 Caracterul durabil al proiectului

După finalizarea perioadei de implementare se menține obligația Beneficiarului și a membrilor Parteneriatului de a asigura sustenabilitatea și durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilită în contractual de finanțare și se menține obligația de a pune la dispoziția AM PoIDS / OI PoIDS delegat, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile, documentele solicitate.

De asemenea, pentru asigurarea sustenabilității măsurilor finanțate în cadrul prezentului apel de proiecte, Beneficiarul va prezenta în cererea de finanțare, ca și condiție pentru acordarea finanțării, măsurile / activitățile concrete, cuantificabile care vizează continuarea sprijinului financiar după finalizarea proiectului.

## 3.19 Acțiuni menite să garanteze egalitatea de șanse, de gen, incluziunea și nediscriminarea

Respectarea prevederilor legale în materie de accesibilitate, egalitatea de șanse, de gen va fi urmărită în selecția și implementarea acțiunilor.

În ceea ce privește componența echipelor de management și de implementare ale proiectelor, se va urmări promovarea pe cât de mult posibil și acolo unde este cazul, a echilibrului de gen și de vârstă.

Toate investițiile vor asigura respectarea drepturilor fundamentale și conformitatea cu Carta Drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

## 3.20 Teme secundare

În conformitate cu prevederile art. 9 alin. (1) din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021 atât în pregătirea și implementarea operațiunilor beneficiarul trebuie să asigure respectarea principiilor și temelor secundare:

* Nediscriminarea.

Solicitantul va prezenta în Cererea de finanțare măsurile concrete ce vor avea în vedere că activitățile finanțate din Fondul Social European Plus sunt furnizate într-un mod prin care se asigură nediscriminarea.

Pentru ca o operațiune să contribuie la sprijinirea temei secundare 05.„ Nediscriminarea“, 100% din cheltuielile totale eligibile trebuie să fie aferente implementării temei secundare.

## 3.21 Informarea și vizibilitatea sprijinului din fonduri

Activitatea de informare și publicitate este realizată în conformitate cu prevederile Ghidului Solicitantului - Condiții generale PoIDS 2021-2027, „Reguli specifice de informare și publicitate”, aprobat prin OMIPE nr. 1245/21.03.2023.

În cererea de finanțare se vor prevedea obligatoriu măsurile minime de informare, publicitate și vizibilitate la nivelul proiectului:

* Asigurarea vizibilității proiectului (prin expunerea unui afiș) la sediul/sediile de implementare a proiectului;
* Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE+;
* Documentele referitoare la implementarea proiectelor și publicate pentru public sau pentru participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE+.

N.B. Cheltuielile aferente activității de informare și publicitate proiect vor fi incluse la capitolul cheltuieli indirecte. În funcție de specificul apelului de proiecte, pot fi bugetate activități specifice adresate grupului țintă, de tipul campanii de informare și conștientizare, campanii de recrutare a grupului țintă etc.; aceste activități nu reprezintă măsuri de informare și publicitate a proiectului, ci activități/subactivități de-sine-stătătoare, care vor fi bugetate la cheltuieli directe.

# 4. INFORMAȚII ADMINISTRATIVE DESPRE APELUL DE PROIECTE

## 4.1 Data deschiderii apelului de proiecte

Data deschiderii apelului de proiecte este .......2024, ora ......

## 4.2 Perioada de pregătire a proiectelor

Perioada de pregătire a proiectului va respecta prevederile Metodologiei de verificare, evaluare și selecție a proiectelor în cadrul Programului Educație 2021-2027 referitoare la fazele mecanismului non-competitiv.

Prezentul Ghid al Solicitantului – Condiții Specifice a fost publicat în consultare publică pe pagina de internet a MIPE în data de 28.03.2024.

## 4.3 Perioada de depunere a proiectelor

### 4.3.1 Data și ora pentru începerea depunerii de proiecte

Proiectul poate fi depuse prin Sistemul informatic MySMIS2021 începând cu data de ............., ora ...............

### 4.3.2 Data și ora închiderii apelului de proiecte

Data închiderii apelului de proiecte este ../../...., ora ..............

### 4.3.3 Modalitatea de depunere a proiectelor

Cererea de finanțare se depune exclusiv prin intermediul aplicației MySMIS2021/SMIS2021+ prin completarea și transmiterea acesteia online. De asemenea, odată cu transmiterea cererii de finanțare se încarcă toate documentele solicitate conform art. 7.4 din prezentul ghid.

Transmiterea cererii de finanțare și/sau a documentelor aferente Cererii de finanțare într-un alt mod decât cel anterior menționat va determina neincluderea acesteia / acestora în procesul de evaluare.

1. CONDIȚII DE ELIGIBILITATE

## 5.1 Eligibilitatea solicitanților și partenerilor

### 5.1.1 Cerințe privind eligibilitatea solicitanților și partenerilor

În cadrul prezentului apel de proiecte, proiectul poate fi depus în parteneriat, constituit din două sau mai multe entități din categoriile eligibile menționate la 5.1.2 și 5.1.3, în baza unui Acord de parteneriat, partenerii având înțelesul prevederilor de la secțiunea 1.8. Reguli aplicabile în cazul parteneriatului, din Ghidul Solicitantului – Condiții generale Programul Incluziune și Demnitate (PoIDS) 2021-2027, aprobat prin OMIPE nr. 1245/21.03.2023, publicat la adresa: <https://mfe.gov.ro/PIDS-21-27/>.

Pentru a fi eligibil solicitantul/partenerul trebuie să îndeplinească următoarele condiții:

* Să se încadreze în categoria de solicitant eligibil conform prevederilor Ghidului Solicitantului Condiții Generale și cu prevederile subcapitolului 5.1.2 „Categorii de solicitanți eligibili“ și cu prevederile subcapitolului 5.1.3 „Categorii de parteneri eligibili“ din prezentul Ghid al Solicitantului Condiții Specifice;
* Să se încadreze în regulile generale de eligibilitate stabilite prin intermediul Tabelului nr. 2 „Cerințe generale privind eligibilitatea Solicitantului și a Partenerilor“ definite prin Ghidul Solicitantului Condiții Generale PoIDS;
* Să nu se încadreze în situațiile prevăzute în Tabelul 3 „Situații în care solicitantul sau partenerul nu este eligibil pentru finanțare“ definite prin Ghidul Solicitantului Condiții Generale PoIDS.

### 5.1.2 Categorii de solicitanți eligibili

În cadrul prezentului apel de proiecte, solicitantul eligibil este reprezentat de Autoritatea Națională pentru Protecția Drepturilor Persoanelor cu Dizabilități (ANPDPD), persoană juridică de drept public, organ de specialitate al administrației publice centrale, care se organizează și funcționează în subordinea în subordinea Ministerului Muncii și Solidarității Sociale.

### Categorii de parteneri eligibili

În cadrul acestui apel de proiecte, partenerul este reprezentat de Ministerul Muncii și Solidarității Sociale (MMSS) instituție publică, care realizează politicile naţionale, corelate cu cele la nivel european şi internaţional, și asigură coordonarea aplicării strategiei şi politicilor Guvernului în domeniile sale de activitate vizând munca și protecția socială, inclusiv ale persoanelor cu dizabilități.

### 5.1.4 Reguli și cerințe privind parteneriatul

În cadrul acestui apel de proiecte, cererea de finanțare poate fi depusă de ANPDPD în parteneriat cu MMSS, cu atribuții în domeniul protecției sociale a persoanelor cu dizabilități.

În vederea implementării proiectului, ANPDPD în parteneriat cu MMSS vor semna un Acord de parteneriat, în conformitate cu Anexa 1 - Acord de parteneriat la Ghidul Solicitantului – Condiții generale PoIDS 2021-2027.

Proiectului implementat în parteneriat i se aplică dispozițiile Ordonanței de urgență a Guvernului nr. 133/2021.

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Atât Solicitantul cât și fiecare Partener trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute in buget, corespunzător activităților în care este implicat fiecare partener, nefiind posibil ca un partener și/sau solicitantul să asigure partea de buget (contribuție/ asistență financiară nerambursabilă sau/si contribuție proprie) prevăzută pentru alt partener /care trebuie asigurată de alt partener.

## 5.2 Eligibilitatea activităților

### 5.2.1 Cerințe generale privind eligibilitatea activităților

In cadrul prezentului apel sunt eligibile activitățile detaliate în secțiunea 5.2.2 care conduc la atingerea indicatorilor aferenți obiectivului specific 4.6.

Evaluarea eligibilității Cererii de finanțare se realizează în conformitate cu Anexa nr.2 Criterii de evaluare și selecție tehnică preliminară la prezentul Ghid al Solicitantului Condiții Specifice.

### 5.2.2 Activități eligibile

Principalele activități eligibile sprijinite în cadrul prezentului apel sunt:

* inventarierea tehnologiilor asistive și de acces disponibile în vederea realizării și actualizării Registrului Național a Tehnologiilor Asistive și de Acces, în strânsă cooperare cu furnizorii, institutele de cercetare, inovare, ONG-uri;
* cartografierea nevoii, cererii, ofertei și gradului de satisfacție în raport cu tehnologia asistivă și de acces;
* elaborarea unui instrument online de evaluare a nevoilor persoanei cu dizabilități pentru a corela nevoile specifice cu tipul de tehnologie asistivă și de acces adecvat, în baza Registrului Național;
* realizarea de ghiduri și instrucțiuni de utilizare a tehnologiilor asistive și de acces, într-o formă accesibilizată, disponibile tuturor persoanelor cu dizabilități;
* achiziționarea și distribuirea de echipamente asistive, dispozitive asistive pentru persoane cu dizabilități, pentru incluziunea socială și participarea activă la viața comunității, dar și pentru integrarea pe piața muncii.

### 5.2.3 Activitatea de bază

În cadrul prezentului apel de proiecte, toate activitățile detaliate la secțiunea 5.2.2 din prezentul Ghid al Solicitantului Condiții Specifice, reprezintă activități obligatorii/activități de bază.

### 5.2.4 Activități neeligibile

În cadrul prezentului apel de proiecte sunt neeligibile orice activități, altele decât activitățile detaliate la secțiunea 5.2.2 din prezentul Ghid al Solicitantului Condiții Specifice*.*

## 5.3 Eligibilitatea cheltuielilor

### 5.3.1 Baza legală pentru stabilirea eligibilității cheltuielilor

Pentru stabilirea eligibilității cheltuielilor se vor avea în vedere:

* Regulamentul (UE) 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Ordonanţa de urgenţă nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărâre nr. 829 din 27 iunie 2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărâre nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă.

### 5.3.2 Categorii și plafoane de cheltuieli eligibile

*Listă privind încadrarea cheltuielilor aferente proiectului în categoriile/subcategoriile de cheltuieli conform MySMIS2021+:*

**A. Cheltuieli de tip FEDR directe**

* Categoria ECHIPAMENTE/ DOTARI/ACTIVE CORPORALE – subcategoria 4.5 Dotări

In această sub-categorie sunt incluse cheltuielile pentru echipamente asistive.

**B. CHELTUIELI DE TIP FSE+**

Decontarea cheltuielilor se realizează pe bază de costuri reale și pe bază de opțiuni de costuri simplificate, detaliate mai jos.

|  |  |  |
| --- | --- | --- |
| ***Cheltuielile eligibile******directe*** *reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză* | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuieli aferente  managementului de proiect | * 1. Cheltuielile salariale aferente liderului de parteneriat/partener unic (managerul de proiect, responsabil financiar și, opțional, responsabil achiziții publice și asistent manager | Salarii manager de proiect, responsabil financiar și opțional, responsabil achiziții publice și asistent manager. |
| Cheltuielile salariale aferente partenerului (coordonator de proiect din partea partenerului, responsabil financiar și, opțional, responsabilul de achiziții publice și asistent manager) | Salarii coordonator de proiect din partea partenerului, responsabil financiar și opțional, responsabilul de achiziții publice și asistent manager. |
| Cheltuieli salariale | Cheltuieli salariale cu personalul  implicat în implementarea proiectului (în derularea activităților, altele decât management de proiect) | Salarii pentru personalul implicat în implementarea proiectului altele decât management de proiect. (Sunt incluse în categoria cheltuielilor salariale aferente experților pentru implementarea activităților și cheltuielile aferente coordonatorului de activității din proiect ale partenerului (angajat al partenerului), cheltuielile salariale aferente responsabilului cu protecția datelor, ale experților de consiliere, orientare, experților de formare etc, în funcție de natura intervenției finanțate prin proiect |
| Cheltuieli salariale | Contribuții sociale aferente  cheltuielilor salariale şi cheltuielilor asimilate acestora (contribuții angajați şi angajatori) | -Contribuții angajat şi angajator pentru manager de proiect, responsabil financiar, opțional responsabil achiziții publice și asistent manager.  -Contribuții angajați şi angajatori pentru personalul implicat în implementarea proiectului altele decât management de proiect. |
| Cheltuieli salariale | Onorarii/venituri asimilate salariilor pentru experți proprii/cooptați | Onorarii/venituri asimilate salariilor pentru experți proprii/cooptați |
| Cheltuieli cu servicii | Cheltuieli pentru consultanță și expertiză | -Cheltuieli aferente diverselor achiziții de servicii specializate, pentru care solicitantul/partenerii nu au expertiza necesară (de exemplu, dezvoltarea de platforme, aplicații și sisteme informatice destinate activităților cu grupul țintă, servicii datacenter etc.) |
| Cheltuieli cu servicii pentru organizarea de evenimente și cursuri de formare | - servicii de organizare evenimente cu grupul țintă sau în beneficiul grupului țintă, pachete complete conţinând transport şi cazare a participanţilor, grupului țintă şi/sau a personalului propriu, servicii de sonorizare, interpretariat, servicii de editare şi tipărire de materiale pentru sesiuni de instruire/formare a grupului țintă, editarea şi tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă / comunităților etc. |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | Materiale consumabile  -Cheltuieli cu materii prime și materiale necesare derulării cursurilor practice;  -Materiale direct atribuibile susținerii activităților de educație și formare;  -Papetărie;  -Cheltuieli cu materialele auxiliare;  -Cheltuieli cu materialele pentru ambalat;  -Cheltuieli cu alte materiale consumabile;  - Licențe si software;  - Multiplicare. |
| Cheltuieli cu închirierea, altele decât cele prevăzute la cheltuielile generale de administrație | Cheltuieli cu închirierea, altele decât cele prevăzute la cheltuielile generale de administrație | -Închirierea de spatii aferente derulării activităților care conduc către rezultate și indicatori (evenimente, workshop-uri, training-uri, formare profesionala, servicii etc.);  -Închirierea de spații aferente derulării activităților proiectului;  - Închiriere echipamente;  - Închiriere vehicule;  - Închiriere diverse bunuri. |
| Cheltuieli de tip FEDR | cheltuieli de tip FEDR cu excepția construcțiilor, terenurilor, achiziția imobilelor | Cheltuieli cu achiziția de echipamente, inclusiv echipamente IT, mobilier, alte cheltuieli pentru investiții necesare activităților proiectului. |
| **Cheltuielile eligibile** **indirecte –** reprezintă cheltuieli efectuate pentru funcționarea de ansamblu a proiectului și care nu pot fi atribuite unei anume activități | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Finanțare la rate forfetare pentru costurile indirecte | Rata forfetară conform art. 54 lit (b) din Regulamentului (UE) nr. 2021/1060 |  |

În cadrul proiectului pot fi decontate cheltuieli plafonate procentual/valoric, după cum urmează:

* Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Condiții Generale PoIDS 2021-2027.
* Valoarea cheltuielilor de tip FEDR directe aferente contribuției FSE+ nu trebuie să depășească procentul de 15% din valoarea cheltuielilor directe eligibile aferente proiectului, aferente contribuției FSE+.
* Cheltuielile indirecte vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060. În cazul proiectelor implementate în parteneriat, rata forfetară fixă de 15% din costurile directe cu personalul se va aplica atât liderului de parteneriat cât și fiecărui partener.

Atât solicitantul, cât și fiecare partener, trebuie să contribuie financiar la implementarea proiectului, nefiind posibil ca un partener sau/și solicitantul să asigure partea de buget (asistență financiară nerambursabilă sau/și contribuție proprie) prevăzută pentru un alt partener.

### 5.3.3 Categorii de cheltuieli neeligibile

Nu sunt eligibile următoarele categorii de cheltuieli, conform prevederilor art. 10 din HG nr. 873/2022, și anume:

a) cheltuielile prevăzute la art. 64 din Regulamentul (UE) 2021/1060;

b) cheltuielile efectuate în sprijinul relocării potrivit art. 66 din Regulamentul (UE) 2021/1060;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057;

e) cheltuielile excluse de la finanțare potrivit art. 9 din Regulamentul (UE) 2021/1056;

f) achiziția de echipamente și autovehicule sau mijloace de transport second-hand;

g) amenzi, penalități, cheltuieli de judecată și cheltuieli de arbitraj;

h) cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022;

i) cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același Regulament;

k) TVA recuperat pe baza declaraților depuse la ANAF.

Potrivit dispozițiilor art. 10 alin. (2) din Hotărârea de Guvern nr. 873/ 2022, cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate.

### 5.3.4 Opțiuni de costuri simplificate. Costuri directe și costuri indirecte

Cheltuielile efectuate în cadrul proiectelor finanțate prin Programul Incluziune și Demnitate Socială (directe sau indirecte, după caz) vor putea fi decontate:

* pe bază de costuri reale, caz în care pentru aceste cheltuieli trebuie prezentată o justificare în cererea de finanțare, iar la raportare, în susținerea eligibilității cheltuielilor efectuate pentru implementarea proiectului, beneficiarii vor depune documente justificative suport (state de plată, facturi etc);
* pe bază de opțiuni de costuri simplificate.

PoIDS prevede două categorii de cheltuieli eligibile:

*cheltuieli eligibile directe*

și

*cheltuieli eligibile indirecte.*

*Cheltuielile eligibile directe* sunt cheltuieli care pot fi atribuite unei anumite activități individuale din cadrul proiectului și pentru care este demonstrată legătura directă cu activitatea în cauză. În această categorie sunt incluse, fără a se limita la acestea, următoarele tipuri de cheltuieli: servicii de formare profesională, servicii de informare și consiliere profesională, dezvoltarea de aplicații și sisteme informatice destinate activităților cu grupul țintă sau în beneficiul grupului țintă, organizarea de evenimente cu grupul țintă sau în beneficiul grupului țintă, pachete complete conținând transport și cazare a participanților, grupului țintă și/sau a personalului propriu, sonorizare, interpretariat, editarea și tipărirea de materiale pentru sesiuni de instruire/formare a grupului țintă, editarea și tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă/comunităților etc.

*Cheltuielile eligibile indirecte* sunt cheltuielile efectuate pentru funcționarea de ansamblu a proiectului și care nu pot fi atribuite direct unei anumite activități. Aceste cheltuieli includ și cheltuieli generale de administrație, nefiind dimensionate în mod proporțional cu mărimea indicatorilor de realizare.

Cheltuielile de personal sunt cheltuielile aferente resurselor umane implicate în implementarea proiectului (de ex: cheltuieli salariale, onorarii, cheltuieli aferente personalului externalizat etc).

Cheltuielile de personal pot fi încadrate atât ca cheltuieli directe, cât și ca cheltuieli indirecte, în funcție de specificul acestora.

Cheltuielile directe de personal reprezintă acele cheltuieli care derivă din încheierea de raporturi de serviciu/de muncă, inclusiv contribuțiile angajatului și angajatorului, cu respectarea prevederilor Legii nr. 53/2003 - Codul muncii, republicată, cu modificările și completările ulterioare, precum și costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operațiunii.

Regulile aplicabile cheltuielilor cu personalul cât și plafoanele aplicabile sunt stabilite în Ghidul Solicitantului Condiții Generale PoIDS 2021-2027.

### 5.3.5 Opțiuni de costuri simplificate. Costuri unitare/sume forfetare și rate forfetare

Cheltuielile indirecte vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060.

În cadrul prezentului apel de proiecte nu sunt finanțate cheltuieli decontate pe bază de costuri unitare.

### 5.3.6 Finanțare nelegată de costuri

Nu este cazul.

## 5.4 Valoarea minimă și maximă eligibilă/nerambursabilă a unui proiect

Valoarea totală a proiectului nu poate depăși valoarea totală a alocării financiare pentru acest apel de proiecte.

Cursul de schimb care va fi utilizat pentru stabilirea acestei valori este cursul Inforeuro aferent lunii aprilie 2024, respectiv 1 Euro = ............... RON.

Bugetul proiectului va fi exprimat DOAR în lei.

## 5.5 Cuantumul cofinanțării acordate

Cuantumul asistenței financiare nerambursabile se stabilește în mod individual, în funcție de modalitatea de organizare juridică a solicitantului/partenerilor în conformitate cu capitolul 2.2 „Cofinanțarea proprie minimă a beneficiarului“ din Ghidul Solicitantului Condiții Generale PoIDS.

## 5.6 Durata proiectului

Perioada de implementare a proiectului este de 36 de luni. În situația în care proiectul va avea prevăzută o perioadă de implementare mai mare / mai mică de 36 de luni, cererea de finanțare va fi respinsă.

La completarea cererii de finanțare în sistemul electronic va trebui evidențiată durata fiecărei activități și subactivități incluse în proiect.

## 5.7 Alte cerințe de eligibilitate a proiectului

Nu este cazul.

# INDICATORI DE ETAPĂ

Conform secțiunii 3.8 Indicatori.

# COMPLETAREA ȘI DEPUNEREA CERERILOR DE FINANȚARE

## 7.1 Completarea formularului cererii

Solicitantul are obligația de a completa cererea de finanțare cu toate informațiile necesare și de a anexa documentele justificative/documentele suport/anexele obligatorii prevăzute în Ghidul Solicitantului – Condiții Generale și în prezentul ghid, solicitantul fiind responsabil pentru lipsa unora din aceste informații/documente/anexe care pot conduce la decizii de respingere a cererii de finanțare, fie în etapa de evaluare tehnico-financiară, fie în etapa de contractare.

Prin depunerea cererii de finanțare, solicitantul și partenerii acestuia (în cazul proiectelor implementate în parteneriat) înțeleg și își asumă respectarea regulilor privind completarea cererii de finanțare, a regulilor privind procesul de evaluare și selecție a cererilor de finanțare (inclusiv a procesului de soluționare a contestațiilor) și condițiile de acces la finanțare/ contractare, a termenelor stabilite și/sau durata unor activități, așa după cum sunt prevăzute aceste reguli în prezentul document.

In ceea ce privește completarea secțiunii „Buget – domeniu de intervenție“ se va selecta din aplicația informatica MySMIS2021+:

* „152. Măsuri de promovare a egalității de șanse și a participării active în societate“ – reprezentând 100% din bugetul total eligibil al proiectului.

## 7.2 Limba utilizată în completarea cererii de finanțare

Cererea de finanțare precum și toate documentele atașate vor fi completate exclusiv în limba română. În cazul în care este necesară încărcarea de documente elaborate în altă limbă decât limba română, solicitantul are obligația de a încărca și o traducere legalizată în limba română a documentului/documentelor emise în altă limbă.

## 7.3 Metodologia de justificare și detaliere a bugetului cererii de finanțare

În vederea completării bugetului este obligatorie definirea activităților și sub activităților, detalierea achizițiilor precum și selectarea sursei de cofinanțare proprie de la secțiunea “*Capacitate solicitant”*.

La întocmirea bugetului, solicitantul are în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

*Completarea formularului aferent cheltuielii*

Pentru acest pas este necesară completarea următoarelor câmpuri:

• Descrierea cheltuielii – în acest câmp se vor introduce informații privind denumirea cheltuielii, precum și descrierea tehnică a acesteia (ex: laptop, procesor .... GHZ, minim ... gb ram, etc). Pentru costurile salariale se recomandă ca în descrierea cheltuielii să se precizeze numărul de ore de lucru pe zi, după caz, precum și numărul de zile sau luni pentru care va fi angajată fiecare persoană.

• Categorie – se va selecta din nomenclator categoria în care se încadrează cheltuiala;

• Subcategorie – se va selecta din nomenclator subcategoria în care se încadrează cheltuiala;

• Tip – se va selecta dacă cheltuiala este directa sau indirecta;

• Achiziție – daca cheltuiala reprezintă o achiziție si aceasta a fost deja introdusa la secțiunea „Plan de Achiziții” în acest moment poate fi asociată cheltuielii.

• U.M. – unitatea de măsura (Pentru costurile salariale se recomandă ca unitatea de măsura să fie ora);

• Cantitate – cantitatea necesara a fi folosita în cadrul subactivității;

• Preț unitar fără tva;

• Procent TVA – se va introduce procentul TVA aplicabil cheltuielii;

• Nerambursabil – se calculează valoarea nerambursabila aferenta cheltuielii (in funcție de cofinanțarea stabilita prin ghidul solicitantului condiții specifice pentru apelul de proiecte).

• Justificare – va rugam sa justificați necesitatea efectuării cheltuielii, cantitatea si costul unitar.

Pentru justificarea costurilor detaliate in buget (excepție costurile indirecte care fac obiectul decontării prin mecanismul de costuri simplificate si costurile pentru care au fost stabilite plafoane) este obligatorie încărcarea in sistem de documente justificative. (studii de piață, analize de preț, etc).

Justificarea costurilor pentru resursa umana va fi făcută pe baza numărului de ore lucrate corelate cu activitatea desfășurata in cadrul proiectului.

În cazul in care exista cheltuieli de echipamente care vor fi folosite in cadrul mai multor activități/ subactivități, acestea vor fi alocate unei singure subactivități (se va evita spargerea costului echipamentului pe mai multe activități/ subactivități).

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate*.*

In completarea Cererii de finanțare – secțiunea Buget se va tine cont in mod obligatoriu de următoarele elemente:

* Cheltuielile aferente activităților de management de proiect, de suport pentru managementul / coordonarea proiectului, achiziții – vor fi bugetate exclusiv pe componenta de finanțare FSE+ prin selectarea obiectivului specific „ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+)“;
* Cheltuielile aferente implementării activităților aferente componentei de finanțare FSE+ vor fi bugetate prin selectarea obiectivului specific ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+);
* Cheltuielile generate de implementarea activității aferente componentei de finanțare FEDR vor fi bugetate prin selectarea obiectivului specific RSO4.3. Promovarea incluziunii socioeconomice a comunităților marginalizate, a gospodăriilor cu venituri reduse și a grupurilor defavorizate, inclusiv a persoanelor cu nevoi speciale, prin acțiuni integrate, inclusiv locuințe și servicii sociale.

## 7.4 Anexe și documente obligatorii la depunerea cererii

Odată cu depunerea Cererii de finanțare se va transmite prin sistemul informatic MySMIS2021+:

* Acord de parteneriat, încheiat între solicitant și parteneri, dacă este cazul;
* CV Manager de proiect și documente suport care atestă educația și experiența profesională specifică;
* CV Coordonator proiect partener și documente suport care atestă educația și experiența profesională specifică;
* Documente care să demonstreze experiența relevantă în domeniul activităților desfășurate în proiect de solicitant/parteneri.

## 7.5 Aspecte administrative privind depunerea cererii de finanțare

Cererea de finanțare depusă de solicitanți trebuie să respecte modelul cadru aprobat prin ordin al ministrului investițiilor și proiectelor europene. La cererea de finanțare, solicitantul anexează, indiferent de program sau de apelul de proiecte, Anexa 1 ”Declarația unică”, care se completează conform prevederilor art. 8 alin. (2) și (3) din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, cu modificările și completările ulterioare, și prin care solicitantul confirmă îndeplinirea condițiilor de eligibilitate și a cerințelor de conformitate administrativă.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în prezentul ghid al solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în oricare din etapele de evaluare, de selecție sau de contractare.

## 7.6 Anexele și documente obligatorii la momentul contractării

La momentul contractării se vor transmite prin sistemul informatic MySMIS2021+ următoarele documente:

 Documente care atestă realitatea și conformitatea elementelor prezentate în cadrul Declarației unice

 Actele de înființare și de dobândire a personalității juridice

 Documentele statuare actualizate cu ultimele modificări( ex. act constitutiv, statut etc actualizate cu ultimele modificări)

 Certificatul de atestare fiscala emis in conformitate cu prevederile Ordinului nr. 3654/2015 privind aprobarea procedurii de eliberare a certificatului de atestare fiscală, a certificatului de obligații bugetare, precum și a modelului și conținutului acestora, cu modificările și completările ulterioare. Solicitantului/partenerului NU i se poate acorda finanțarea nerambursabilă solicitată dacă se încadrează, din punct de vedere al obligațiilor de plată restante la bugetele publice, într-una din situațiile în care obligațiile de plată nete depășesc 1/12 din totalul obligațiilor datorate în ultimele 12 luni.

 Certificatul de atestare fiscală emis in conformitate cu prevederile Ordinului comun, al ministrului administrației și internelor și ministrului finanțelor publice nr.2052 bis/1528/2006 privind aprobarea unor formulare tipizate pentru stabilirea, constatarea, controlul, încasarea și urmărirea impozitelor și taxelor locale, precum și a altor venituri ale bugetelor locale, inclusiv pentru punctele de lucru. Certificatul trebuie să fie însoțit de Anexa privind verificarea eligibilității solicitanților de fonduri externe nerambursabile emisă in conformitate cu prevederile Ordinului comun, al ministrului administrației și internelor și ministrului finanțelor publice, nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, in următoarea situație: "obligațiile de plată scadente nu depășesc 1/6 din totalul obligațiilor datorate in ultimul semestru încheiat".

 Împuternicire pentru persoana desemnată să semneze contractul de finanțare/documentele contractului, după caz

 Lista resurselor umane implicate in proiect, în cadrul căreia să se specifice în mod clar funcția deținută în proiect, nominalizarea persoanelor implicate în proiect (de exemplu coordonator formare etc, după caz), semnat de reprezentantul legal al solicitantului.

 CV-urile (in format Europass) membrilor echipei de implementare a proiectului care au fost nominalizați în etapa de contractare, în limba română, indicând funcția/rolul în proiect, datate și semnate de către titulari pe fiecare pagină, in cazul in care acestea nu au fost încărcate in etapa de depunere a cererii de finanțare.

 Diplome, certificate, adeverințe, contracte de muncă, fișe de post etc. care să ateste informațiile prezentate în CV-uri, referitoare la condițiile de studii și experiența profesională specifică necesare pentru ocuparea funcției în proiect, in cazul in care acestea nu au fost încărcate in etapa de depunere a cererii de finanțare. Se va avea în vedere încărcarea de documente suport relevante pentru demonstrarea studiilor și experienței specifice solicitate prin “Cerințe fisă post” din cererea de finanțare secțiunea “Resurse umane implicate”

 Declarație din partea solicitantului privind prevederile art.96 (1) din Legea 161/2003

 Declarație din partea solicitantului si a partenerilor privind evitarea dublei finanțări si utilizarea eficienta a fondurilor

 Declarație pe proprie răspundere conform căreia solicitantul confirmă faptul că nu există modificări intervenite asupra condițiilor inițiale prezentate în cererea de finanțare evaluată și aprobată

 Fișele de identificare financiară completate cu conturile deschise pe proiect

De asemenea, în vederea verificării îndeplinirii condițiilor din Ghidul Solicitantului Condiții Specifice, cu privire la evitarea dublei finanțări si utilizarea eficienta a fondurilor, se va transmite lista de achiziții a echipamentelor (mijloace fixe sau platforme, echipamente IT, etc) din cadrul fiecărui proiect aprobat, însoțită de o notă de fundamentare privind destinația și utilitatea fiecărui echipament, precum și o declarație pe propria răspundere din partea beneficiarul) cu privire la evitarea riscului de dublă finanțare pentru achiziționarea pe proiecte diferite a aceluiași tip de mijloace fixe sau platforme IT cu aceeași destinație.

## 7.7 Renunțarea la cererea de finanțare

Renunțarea la Cererea de finanțare a anterior semnării Contractului de finanțare se realizează prin transmiterea de către solicitant, prin intermediul aplicației informatice MySMIS2021/SMIS2021+, a unei solicitări scrise.

Renunțarea la implementarea proiectului, ulterior semnării Contractului de finanțare se realizează în conformitate cu prevederile Contractului de finanțare.

# PROCESUL DE EVALUARE, SELECȚIE ȘI CONTRACTARE A PROIECTELOR

## 8.1 Principalele etape ale procesului de evaluare, selecție și contractare

În cadrul mecanismului non - competitiv, proiectele sunt depuse de solicitanți de finanțare care sunt cunoscuți anterior.

În cadrul mecanismului non - competitiv, solicitanții vor depune solicitările în două faze. În faza 1, solicitantul transmite o Fișă de proiect (idee de proiect) care va fi analizată la nivelul AM PoIDS. După ce fișa de proiect (ideea de proiect) este validată, ea va fi dezvoltată, în faza 2, într-un proiect (cerere de finanțare). Cererea de finanțare nu poate schimba elementele esențiale validate din cadrul fișei de proiect (ideii de proiect). Cererea de finanțare va avea atașată și fișa de proiecte validată.

## 8.2 Conformitate administrativă – DECLARAȚIA UNICĂ

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice , a cererii de finanțare, a bugetului și documentelor suport/justificative și a anexelor la cererea de finanțare încărcate de către solicitant în sistemul informatic MySMIS/2021/SMIS2021+. Declarația unică este prevăzută în Anexa nr. 1 la prezentul Ghid.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul/liderul de parteneriat cu privire la trecerea la etapa de evaluare tehnică și financiară preliminară prin emiterea automată a unui certificat de conformitate administrativă, prin intermediul aplicației informatice MySMIS2021/SMIS2021+.

Numai Cererile de finanțare care au obținut Certificatul de conformitate administrativă sunt admise în următoarea etapă a procesului de evaluare, respectiv evaluarea tehnică și financiară preliminară.

În etapa de evaluare a conformității administrative și a eligibilității nu se pot solicita clarificări.

## 8.3 Etapa de evaluare preliminară

Evaluarea eligibilității Cererii de finanțare se realizează în conformitate cu Metodologia de verificare, evaluare și selecție a proiectelor ȋn cadrul Programului incluziune și demnitate socială 2021 – 2027 (PoIDS) și în conformitate cu criteriile și sub-criteriile de evaluare menționate în Anexa nr.2 Criterii de evaluare tehnică și financiară preliminară (ETFP) la prezentul Ghid al Solicitantului Condiții Specifice.

Criteriile de evaluare privind eligibilitatea proiectului si a activităților sunt:

* Încadrarea proiectului propus spre finanțare în programul operațional
* Respectarea criteriilor de eligibilitate a cheltuielilor
* Includerea tuturor activităților obligatorii
* Respectarea condițiilor de acces stabilite în ghidul Solicitantului – Condiții Specifice.
* Respectarea legislației europene și naționale, în cazul solicitanților entități finanțate din fonduri publice in ceea ce privește selecția partenerului/partenerilor ( unde este cazul)
* Depunerea Acordului de parteneriat daca este cazul.

## 8.4 Evaluarea tehnică și financiară. Criterii de evaluare tehnică și financiară

Evaluarea tehnică și financiară se realizează în conformitate cu Metodologia de verificare, evaluare şi selecție a proiectelor ȋn cadrul Programului Incluziune și Demnitate Socială 2021 – 2027 (PoIDS) și în conformitate cu criteriile și subcriteriile de evaluare menționate în Anexa nr. 3 - Criterii de evaluare tehnică și financiară calitativă la prezentul Ghid al Solicitantului Condiții Specifice.

Criteriile de evaluare tehnică și financiară aplicabile prezentului apel de proiecte sunt:

* Relevanța – maxim 20 de puncte, minim 14 de puncte. Cererile de finanțare care obțin mai puțin de 14 de puncte la criteriul Relevanță vor fi respinse;
* Eficacitate – maxim 20 de puncte, minim 14 de puncte. Cererile de finanțare care obțin mai puțin de 14 de puncte la criteriul Eficacitate vor fi respinse;
* Eficiență - maxim 20 de puncte, minim 14 de puncte. Cererile de finanțare care obțin mai puțin de 14 de puncte la criteriul Eficiență vor fi respinse;
* Calitatea și maturitatea proiectului– maxim 30 puncte, minim 21 puncte. Cererile de finanțare care obțin mai puțin de 21 de puncte la criteriul Sustenabilitate vor fi respinse;
* Sustenabilitate - maxim 10 puncte, minim 7 de puncte. Cererile de finanțare care obțin mai puțin de 7 de puncte la criteriul Eficiență vor fi respinse.

## 8.5 Aplicarea pragului de calitate

Pragul de calitate stabilit pentru aceste apeluri de proiecte este 70 de puncte. Proiectele care obțin un punctaj mai mic de 70 de puncte vor fi respinse. În același timp se aplică pragurile de calitate la nivel de criteriu de evaluare, prezentate la secțiunea 8.4 Evaluarea tehnică și financiară. Criterii de evaluare tehnică și financiară din prezentul Ghid al Solicitantului Condiții Specifice.

## 8.6 Aplicarea pragului de excelență

Nu este cazul.

## 8.7 Notificarea rezultatului evaluării tehnice și financiare.

Rezultatele evaluării tehnice și financiare se comunică solicitantului, indicându-se punctajul obținut pentru fiecare criteriu precum și justificarea rezultatului evaluării tehnice și financiare, respectiv a punctajului pentru fiecare criteriu de evaluare în parte pentru apelurile de proiecte pentru care este prevăzută acordarea de punctaje.

Rezultatul evaluării tehnice şi financiare va fi comunicat conform prevederilor Metodologiei de verificare, evaluare şi selecție a proiectelor ȋn cadrul PoIDS 2021 – 2027.

## 8.8 Contestații

Cu privire la rezultatul evaluării tehnice și financiare, solicitantul/liderul de parteneriat, după caz, poate formula contestație pe cale administrativă în termen de 30 zile calendaristice calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în Registrul Comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

Comitetul de Soluționare a Contestațiilor respinge automat contestațiile care:

- reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării și evaluării, dar a căror primire AM PoIDS/OI PoIDS o poate dovedi cu confirmarea de transmitere electronică sau cu raportul de expediție prin fax, e-mail;

- este expediată de solicitant după termenul stipulat în notificarea/scrisoarea/decizia de comunicare a rezultatelor verificării și evaluării.

Contestația trebuie să vizeze explicit criteriile din grila de evaluare. Vor fi reevaluate doar criteriile contestate. Termenul maxim de soluționare a contestației este de 30 zile de la data înregistrării acesteia.

# 8.9 Contractarea proiectelor

8.9.1 Verificarea îndeplinirii condițiilor de eligibilitate

După finalizarea evaluării tehnice și financiare a cererilor de finanțare, AM PoIDS/OI PoIDS, după caz, demarează etapa de contractare. Intrarea în etapa de contractare este adusă la cunoștința solicitantului al cărui proiect a fost selectat, prin aplicația informatică MySMIS2021/SMIS2021+, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații, după caz. Procesul de contractare se derulează în conformitate cu prevederile Ghidului Solicitantului Condiții Generale secțiunea 5.3 Contractare.

### 8.9.2 Decizia de acordare/respingere a finanțării

AM/OI PoIDS va emite decizia de selecție/aprobare a finanțării, respectiv decizia de respingere a cererii de finanțare. Pentru cererile de finanțare selectate, AM/OI va proceda la încheierea contractului de finanțare/emiterea deciziei/ordinului de finanțare.

### 8.9.3 Definitivarea planului de monitorizare al proiectului

În conformitate cu Ordinul ministrului investițiilor și proiectelor europene nr. 1.777/2023, menționat la art. 4 alin.(1) art. 6 alin (1) și (3) art.7 alin (1) și (3) art. 14 alin (2) și art. 17 alin (2) din Ordonanța de Urgență a Guvernului nr. 23 din 12 aprilie 2023 privind instituirea unor măsuri de simplificare și digitalizare pentru gestionarea fondurilor europene aferente politicii de coeziune 2021-2027 se completează anexa aplicabilă și se stabilesc ținte trimestriale pentru atingerea rezultatelor asumate.

Planul de monitorizare a proiectului este parte integrantă a contractului de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază/de referință ale acestora, dacă există.

### 8.9.4 Semnarea contractului de finanțare

Pentru cererile de finanțare selectate, autoritatea de management/organismul intermediar va proceda la încheierea contractului de finanțare. Contractul de finanțare, după caz, se generează de sistemul informatic MySMIS2021/SMIS2021+ și se semnează, numai în format electronic, de către reprezentantul legal/persoanele împuternicite ale AM/OI, după caz, și reprezentantul legal/persoanele împuternicite desemnate de solicitant/liderul de parteneriat în numele parteneriatului constituit.

# ASPECTE PRIVIND CONFLICTUL DE INTERESE

La conceperea cererii de finanțare precum si pe toată perioada implementării proiectului, beneficiarii/ partenerii vor trebui să respecte prevederile legale europene și naționale în vigoare referitoare la conflictul de interese şi regimul incompatibilităţilor.

Beneficiarii de finanţare nerambursabilă se obligă să întreprindă toate diligenţele necesare pentru a evita orice conflict de interese şi să informeze cu celeritate AM PoIDS în legătură cu orice situaţie care dă naştere sau este posibil să dea naştere unui astfel de conflict. În cazul apariţiei riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui şi să informeze în scris AM PoIDS / OI PoIDS delegat în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul/partenerii de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.

Această prevedere se aplică Beneficiarului, Partenerilor, subcontractorilor, furnizorilor şi angajaților Beneficiarului/Partenerului şi altor persoane juridice publice sau private, în cazul în care acestea sunt implicate în activităţi care pot fi încadrate în execuţia, auditarea sau controlul bugetului Uniunii Europene, precum și angajaților AM PoIDS/OI PoIDS delegat si persoanelor fizice sau juridice care desfăşoară activităţi externalizate pentru AM PoIDS/OI PoIDS delegate, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

În sensul aspectelor menționate mai sus, Beneficiarii și Partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene și naționale:

- articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

- Capitolul II, Secțiunea a 2-a Reguli în materia conflictului de interese, din OUG nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor euroopene şi/sau a fondurilor publice naţionale aferente acestora, cu modificările și completările ulterioare;

- Titlul IV, Capitolul II din Legea nr.161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;

- capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice.

# ASPECTE PRIVIND PRELUCRAREA DATELOR CU CARACTER PERSONAL

Solicitanții și beneficiarii de finanțare nerambursabilă au obligația respectării prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor), prevederi transpuse în legislația națională prin Legea nr. 190/ 2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările și completările ulterioare, precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările si completările ulterioare.

Depunerea cererii de finanțare reprezintă un angajament ferm privind acordul solicitantului/ partenerilor, în nume propriu și/sau pentru interpuși, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## 11.1 Rapoartele de progres

În procesul de monitorizare a proiectelor se elaborează raportul de progres și raportul de vizită, al căror conținut-cadru este aprobat prin ordin al ministrului investițiilor și proiectelor europene.

Raportul de progres se generează prin sistemul informatic MySMIS2021/SMIS2021+ de către beneficiar și se transmite periodic, conform prevederilor Ghidului solicitantului și ale contractului/, în termen de 30 de zile de la finalizarea perioadei de raportare. AM/OI, după caz, aplică măsuri consolidate de monitorizare și poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul.

## 11.2 Vizitele de monitorizare

Beneficiarul este responsabil pentru implementarea proiectului în condițiile specificate în contractul de finanțare, după caz. Vizitele de monitorizare pot fi vizite la fața locului, speciale de tip ad-hoc, încrucișate și ex post, vizite pe teren la beneficiarii proiectelor, atât în perioada de implementare, cât și post implementare, pe perioada în care beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.

## 11.3 Mecanismul specific indicatorilor de etapă. Planul de monitorizare

Verificarea tehnică a proiectului se va realiza pe baza Rapoartelor tehnice de progres, transmise de beneficiar însoțite de documente suport care atestă derularea activităților, atingerea rezultatelor și a indicatorilor asumați prin cererea de finanțare. Descrierea și detalierea procesului tehnic de transmitere a Rapoartelor tehnice de progres și a documentelor suport va fi prezentată de către AM PoIDS prin publicarea Manualului Beneficiarului.

# ASPECTE PRIVIND MANAGEMENTUL FINANCIAR

## 12.1 Mecanismul cererilor de prefinanțare

Mecanismul cererilor de prefinanțare se derulează cu respectarea prevederilor cap. IV din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

## 12.2 Mecanismul cererilor de plată

Mecanismul cererilor de plată se derulează cu respectarea prevederilor cap. V din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

## 12.3 Mecanismul cererilor de rambursare

Mecanismul cererilor de rambursare se derulează cu respectarea prevederilor cap. V din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

## 12.4 Graficul cererilor de prefinanțare/plată/rambursare

În ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare.

## 12.5 Vizitele la fața locului

Vizitele la fața locului sunt vizite pe teren la beneficiarii proiectelor, atât în perioada de implementare, cât și post implementare, pe perioada în care beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuate la fața locului.

# MODIFICAREA GHIDULUI SOLICITANTULUI

## 13.1 Aspectele care pot face obiectul modificărilor prevederilor ghidului solicitantului

Prevederile prezentului Ghid al Solicitantului Condiții Specifice pot fi modificate, în cazuri temeinic justificate, prin Ordin al ministrului investițiilor și proiectelor europene.

Aspecte ce pot face obiectul modificărilor prevederilor prezentului Ghid al solicitantului condiții specifice:

 data limită de depunere a Cererilor de finanțare în aplicația MySMIS2021/SMIS2021+

 anexele la Ghidul Solicitantului Condiții Specifice

 alte elemente, identificate ulterior lansării apelului de proiecte, ca fiind deficitare a căror remediere necesită modificarea Ghidului Solicitantului Condiții Specifice

## 13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Modificarea datei limită de depunere a cererilor de finanțare nu afectează cererile de finanțare depuse, acestea urmând să fie incluse în procesul de evaluare după închiderea apelului. Orice modificare adusă la Ghidul Solicitantului Condiții Specifice nu afectează Cererile de finanțare depuse, acestea fiind evaluate pe baza prevederilor Ghidului Solicitantului Condiții Specifice în vigoare la data depunerii cererii de finanțare.

# ANEXE

## 14.1. Anexa nr. 1. Declarație unică

## 14.2. Anexa nr. 2. Criterii de evaluare tehnică și financiară preliminară

## 14.3. Anexa nr. 3. Criterii de evaluare tehnică și financiară calitativă

14.4. Anexa nr. 4. Contractul de finanțare – Condiții Specifice

## 14.5. Anexa nr. 5. Model Declarație privind conformitatea cu prevederile Cartei drepturilor fundamentale ale Uniunii Europene

## 14.6. Anexa nr. 6. Model Declarație privind respectarea Convenției Națiunilor Unite privind drepturile persoanelor cu dizabilități